দি ইংলিশ পেশন্ট () হল অ্যান্টনি মিনজেলা পরিচালিত ১৯৯৬ সালের মহাকাব্যিক প্রণয়ধর্মী যুদ্ধভিত্তিক নাট্য চলচ্চিত্র। এটি মাইকেল অনদাচি রচিত ১৯৯২ সালের একই নামের উপন্যাস অবলম্বনে নির্মিত এবং এটি প্রযোজনা করেছেন সল জ্যান্টস। এতে শ্রেষ্ঠাংশে অভিনয় করেন রেফ ফাইঞ্জ ও ক্রিস্টিন স্কট টমাস এবং পার্শ্ব চরিত্রে অভিনয় করেন জুলিয়েত বিনোশ, উইলেম ডাফো ও কলিন ফার্থ।  চলচ্চিত্রটি বিপুল প্রশংসিত হয় এবং বক্স অফিসে ব্যবসাসফল হয়। এটি ৬৯তম একাডেমি পুরস্কারে ১২টি মনোনয়ন লাভ করে এবং শ্রেষ্ঠ চলচ্চিত্র, শ্রেষ্ঠ পরিচালনা (মিনজেলা), শ্রেষ্ঠ পার্শ্ব অভিনেত্রী (বিনোশ)-সহ নয়টি পুরস্কার অর্জন করে। এছাড়াও চলচ্চিত্রটি পাঁচটি বাফটা পুরস্কার ও দুটি গোল্ডেন গ্লোব পুরস্কার অর্জন করে। ব্রিটিশ ফিল্ম ইনস্টিটিউট দি ইংলিশ পেশন্ট চলচ্চিত্রটিকে ২০শ শতাব্দীর সেরা ব্রিটিশ চলচ্চিত্রের তালিকায় ৫৫তম স্থান প্রদান করে। আমেরিকান ফিল্ম ইনস্টিটিউট চলচ্চিত্রটিকে সর্বকালের ৫৬তম সেরা প্রেমের গল্প হিসেবে স্থান দেয়।  অভিনয়শিল্পীদল  রেফ ফাইঞ্জ - আলমাসি  জুলিয়েত বিনোশ - হ্যানা  উইলেম ডাফো - কারাভাজ্জো  ক্রিস্টিন স্কট টমাস - ক্যাথরিন ক্লিফটন  নাভিন অ্যান্ড্রুজ - কিপ  কলিন ফার্থ - জেফ্রি ক্লিফটন  জুলিয়ান ওয়াডাম - ম্যাডক্স  ইয়ুর্গেন প্রশনো - মেজর মুলার  কেভিন হোয়াটলি - হার্ডি  ক্লাইভ মেরিসন - ফেনলন-বার্নস  নিনো ক্যাস্টেলনুভো - ডাগোস্টিনো  হিশেম রোস্তম - ফুয়াদ  পিটার রুরিং - বারমান  সমাদর ও উত্তরাধিকার পর্যালোচনা সংগ্রাহক ওয়েবসাইট রটেন টম্যাটোসে ৯১টি পর্যালোচনার ভিত্তিতে ৭.৯/১০ গড়ে চলচ্চিত্রটির রেটিং ৮৬%। ওয়েবসাইটটির সমালোচনামূলক মতানৈক্যে বলা হয়, "যদিও এটি অত্যধিক দৈর্ঘ্য ও উচ্চাকাঙ্খার জন্য ভুগেছে, তবুও মাইকেল অনদাচির উপন্যাসের পরিচালক মিনজেলার এই রূপান্তর জটিল, জোরালো ও মর্মস্পর্শী"। মেটাক্রিটিকে ৩১টি সমালোচনামূলক পর্যালোচনার ভিত্তিতে চলচ্চিত্রটির রেটিং ৮৭/১০০। দর্শকদের উপর জরিপের মাধ্যমে সিনেমাস্কোর চলচ্চিত্রটিকে এ+ থেকে এফ স্কেলে "এ-" গ্রেড প্রদান করে।  দ্য নিউ ইয়র্ক টাইমস-এর জ্যানেট মাসলিন চলচ্চিত্রটিকে "সাহিত্যিক রূপান্তরের এক অত্যাশ্চর্য কীর্তি এবং সম্পূর্ণ চলচ্চিত্রশৈলির বিজয়" বলে আখ্যায়িত করেন। শিকাগো সান-টাইমস-এর রজার ইবার্ট চলচ্চিত্রটিকে চারে চার রেটিং দিয়ে বলেন, "এটি এমন ধরনের চলচ্চিত্র যা আপনি দুইবার দেখতে পারেন - প্রথমবার প্রশ্নের জন্য, দ্বিতীয়বার উত্তরের জন্য"।  সিনফেল্ড ধারাবাহিকের দি ইংলিশ পেশন্ট পর্বে চলচ্চিত্রটির উল্লেখ রয়েছে, যেখানে এই চলচ্চিত্রটি অপছন্দ করার জন্য এলেইন চরিত্রটিকে তার বন্ধু ও সহকর্মীরা পরিত্যাগ করে।  তথ্যসূত্র  বহিঃসংযোগ   Laszlo Almásy: the real English patient          বিষয়শ্রেণী:১৯৯৬-এর চলচ্চিত্র বিষয়শ্রেণী:১৯৯৬-এর প্রণয়ধর্মী নাট্য চলচ্চিত্র বিষয়শ্রেণী:১৯৯০-এর দশকের আরবি ভাষার চলচ্চিত্র বিষয়শ্রেণী:১৯৯০-এর দশকের ইতালীয় ভাষার চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:১৯৯০-এর দশকের জার্মান ভাষার চলচ্চিত্র বিষয়শ্রেণী:১৯৯০-এর দশকের ব্রিটিশ চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র বিষয়শ্রেণী:১৯৯০-এর দশকের যুদ্ধভিত্তিক নাট্য চলচ্চিত্র বিষয়শ্রেণী:আরবি ভাষার মার্কিন চলচ্চিত্র বিষয়শ্রেণী:ইতালীয় ভাষার মার্কিন চলচ্চিত্র বিষয়শ্রেণী:ইংরেজি ভাষার ঐতিহাসিক নাট্য চলচ্চিত্র বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র বিষয়শ্রেণী:ইংরেজি ভাষার যুদ্ধভিত্তিক নাট্য চলচ্চিত্র বিষয়শ্রেণী:ব্রিটিশ ঐতিহাসিক নাট্য চলচ্চিত্র বিষয়শ্রেণী:ব্রিটিশ প্রণয়ধর্মী নাট্য চলচ্চিত্র বিষয়শ্রেণী:ব্রিটিশ যুদ্ধভিত্তিক নাট্য চলচ্চিত্র বিষয়শ্রেণী:মার্কিন ঐতিহাসিক নাট্য চলচ্চিত্র বিষয়শ্রেণী:মার্কিন প্রণয়ধর্মী নাট্য চলচ্চিত্র বিষয়শ্রেণী:মার্কিন যুদ্ধভিত্তিক নাট্য চলচ্চিত্র বিষয়শ্রেণী:যুদ্ধভিত্তিক প্রণয়ধর্মী চলচ্চিত্র বিষয়শ্রেণী:অ্যান্টনি মিনজেলা পরিচালিত চলচ্চিত্র বিষয়শ্রেণী:মিরাম্যাক্সের চলচ্চিত্র বিষয়শ্রেণী:কানাডীয় উপন্যাস অবলম্বনে চলচ্চিত্র বিষয়শ্রেণী:সেবিকা সম্পর্কে চলচ্চিত্র বিষয়শ্রেণী:১৯৩০-এর দশকের পটভূমিতে চলচ্চিত্র বিষয়শ্রেণী:১৯৪০-এর দশকের পটভূমিতে চলচ্চিত্র বিষয়শ্রেণী:ইতালির পটভূমিতে চলচ্চিত্র বিষয়শ্রেণী:ব্রিটিশ সাম্রাজ্যের পটভূমিতে চলচ্চিত্র বিষয়শ্রেণী:মরুভূমির পটভূমিতে চলচ্চিত্র বিষয়শ্রেণী:মিশরের পটভূমিতে চলচ্চিত্র বিষয়শ্রেণী:লিবিয়ার পটভূমিতে চলচ্চিত্র বিষয়শ্রেণী:রোমে ধারণকৃত চলচ্চিত্র বিষয়শ্রেণী:তিউনিসিয়ায় ধারণকৃত চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী